मुंबई। अब्बास-मस्तान की अपकमिंग फिल्म 'मशीन' का रिमिक्स वर्जन 'तू चीज बड़ी है मस्त मस्त' की लॉन्चिंग पर अक्षय कुमार पहुंचे। मैंने इन्हें कहा था कि मैं लॉन्च के लिए भी आऊंगा और डांस के लिए भी। इस मौके पर मीडिया से रूबरू होते हुए अक्षय बताते हैं कि अब्बास-मस्तान की फिल्म 'खिलाड़ी' की वजह से ही आज मैं इंडस्ट्री में अपनी जगह बना पाया। 22 साल पहले मैंने ये सॉन्ग किया था। इसके बाद मेरे करियर में काफी पॉजिटिव चेंजेस आए थे। इसके बाद ही पहली बार मैंने किसी अवॉर्ड सेरेमनी पर इसी सॉन्ग पर परफॉर्म किया था, जो मेरे लिए बहुत बड़ी बात थी। इस सॉन्ग से मेरी कई यादें जुड़ी हैं। मेरी जिंदगी में तू चीज बड़ी है मस्त-मस्त, चुरा के दिल मेरा और खिलाड़ी सॉन्ग की बहुत खास जगह है। वहीं, अक्षय न्यू कमर्स को एडवाइस करते हुए कहते हैं कि समय पर आए और समय पर काम पूरा करें।
hin_Deva